《早发剡山（一作赵嘏诗）》
唐代·薛逢

正怀何谢俯长流，更览馀封识嵊州。树色老依官舍晚，

溪声凉傍客衣秋。南岩气爽横郛郭，天姥云晴拂寺楼。

日暮不堪还上马，蓼花风起路悠悠。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。